กรุงเทพประกันหวั่นสงครามหั่นเบี้ยกลับมา
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
9 ส.ค. 2554

โพสต์ทูเดย์ — กรุงเทพประกันห่วงสงครามราคา หวังแย่งชิงตลาดรถยนต์ฟื้นตัว
นายพนัส ธีรวณิชย์กุล ผู้อำนวยการใหญ่ บริษัท กรุงเทพประกันภัย เปิดเผยว่า บริษัทมีความเป็นห่วงว่าในปีนี้ธุรกิจประกันวินาศภัยจะหันกลับมาเล่นเรื่องค่าเบี้ยประกันอีก โดยเฉพาะเบี้ยประกันรถยนต์ที่อาจมีการแข่งขันที่รุนแรง เพื่อชิงส่วนแบ่งตลาดไว้ก่อนหลังจากยอดขายรถยนต์ในปีนี้มีแนวโน้มกลับมาเติบโตเมื่อเทียบกับหลายปีที่ผ่านมา 
ดังนั้น บริษัทเองก็ไม่แน่ใจว่าในปีนี้ยอดเบี้ยประกันรถยนต์จะสามารถเติบโตพร้อมกับยอดขายรถยนต์ได้หรือไม่ ในปีนี้จึงต้องใช้นโยบายติดตามอย่างใกล้ชิด และถ้าจำเป็นบริษัทก็สามารถปรับเปลี่ยนสถานการณ์ได้ทุกเดือน โดยยังคงยึดนโยบายเน้นกำไรมากกว่าปริมาณ แต่ก็สามารถปรับเปลี่ยนค่าเบี้ยขึ้นลงได้ 510% เพื่อให้แข่งขันได้
นอกจากนี้ บริษัทยังอยู่ระหว่างศึกษาผลกระทบจากการที่รถอีโคคาร์ เพราะคาดว่าในช่วง 12 ปีนี้ ตลาดรถอีโคคาร์มีแนวโน้มตอบรับเป็นอย่างดีในตลาด ซึ่งบริษัทก็ต้องพยายามเกาะกลุ่มราคาเบี้ยส่วนใหญ่ในตลาดให้ได้ แต่ในปีนี้บริษัทจะนำแบบประกันชั้น 3 พิเศษออกมาทำตลาด โดยมีราคาเริ่มต้นสูงกว่าตลาดเล็กน้อยที่ 7,000 บาท ขณะที่แบบประกันชั้น 2 พิเศษของบริษัทที่ผ่านมาก็ได้รับการตอบรับจากลูกค้าเป็นอย่างดีได้เบี้ยปีละ 100 ล้านบาท มีกำไร 57% และยังออกประกันอุบัติเหตุส่วนบุคคล หรือพีเอ “Happy 45+” เจาะกลุ่มลูกค้าผู้สูงอายุอีกด้วย